III. MELLÉKLET

FELÜGYELETI FELÜLVIZSGÁLATI ÉS ÉRTÉKELÉSI ELJÁRÁS (SREP)

Táblajegyzék

Általános megjegyzések a III. melléklet tábláinak kitöltéséhez

Az illetékes hatóságok az általános kritériumokra és módszertanokra vonatkozó információk közzététele során nem hozhatják nyilvánosságra a konkrét befektetési vállalkozásokra irányuló felügyeleti intézkedéseket, függetlenül attól, hogy azok egyetlen befektetési vállalkozásra vagy befektetési vállalkozások csoportjára vonatkoznak-e.

FELÜGYELETI FELÜLVIZSGÁLATI ÉS ÉRTÉKELÉSI ELJÁRÁS (SREP) (1)

010 A táblában feltüntetett információk legutóbbi aktualizálásának dátuma (nn/hh/éééé) 020 A SREP alkalmazási köre (Az IFD 36. cikke) Az illetékes hatóság által a SREP alkalmazási körére vonatkozóan használt megközelítés ismertetése, amely többek között a következőkre terjed ki: — milyen típusú befektetési vállalkozások tartoznak a SREP alkalmazási körébe, illetve melyek vannak kizárva abból. — annak általános áttekintése, hogy az illetékes hatóság miként alkalmazza az arányosság elvét a SREP alkalmazási körének és a különböző SREP-elemek értékelési gyakoriságának mérlegelésekor (2). [szabad szöveg, vagy az útmutatóra vonatkozó hivatkozás, illetve hiperhivatkozás] 030 SREP-elemek értékelése (Az IFD 36. cikke) Az illetékes hatóság által az egyes SREP-elemek értékelésére vonatkozóan használt megközelítés ismertetése, amely többek között a következőkre terjed ki: — a SREP-elemek értékelésére alkalmazott értékelési folyamat és módszerek általános áttekintése, beleértve a következőket: i. üzletimodell-elemzés; ii. a belső irányítás és az intézményi kontrollmechanizmusok értékelése; iii. a tőkekockázatok értékelése; és iv. a likviditási kockázatok értékelése; — annak általános áttekintése, hogy az illetékes hatóság miként veszi figyelembe az arányosság elvét az egyes SREP-elemek értékelésekor (3). [szabad szöveg, vagy az útmutatóra vonatkozó hivatkozás, illetve hiperhivatkozás] 040 Az ICAAP és az ILAAP felülvizsgálata és értékelése (Az IFD 24. és 36. cikke) Az illetékes hatóság által a kiegészítő szavatolótőke és a speciális likviditási követelmények SREP részeként történő felülvizsgálatára és értékelésére és különösen a kiegészítő szavatolótőke és a likviditási követelmények meghatározása céljából a kiegészítő szavatolótőkére és a likviditásra vonatkozó számítások megbízhatóságának értékelésére vonatkozóan alkalmazott megközelítés ismertetése, amely többek között a következőkre terjed ki (4): — a befektetési vállalkozások vonatkozásában a tőkemegfelelés belső értékelési eljárásának (ICAAP) és a likviditási megfelelés belső értékelési eljárásának (ILAAP) az illetékes hatóság általi felülvizsgálatára vonatkozóan alkalmazott megközelítés ismertetése — az ICAAP-pal és az ILAAP-pal összefüggő információk/hivatkozások benyújtására vonatkozó illetékes hatósági követelményekre vonatkozó információk/hivatkozás, különösen arra kiterjedően, hogy mely információkat kell benyújtani; — arra vonatkozó információ, hogy a befektetési vállalkozások kötelesek-e elvégezni az ICAAP és az ILAAP független felülvizsgálatát. [szabad szöveg, vagy az útmutatóra vonatkozó hivatkozás, illetve hiperhivatkozás] 050 Átfogó SREP értékelés és felügyeleti intézkedések (Az IFD 38. és 39. cikke) Az illetékes hatóság által az átfogó SREP-értékelésre vonatkozóan alkalmazott megközelítés (összefoglaló) és az átfogó SREP-értékelés alapján alkalmazott felügyeleti intézkedések ismertetése (5). Annak ismertetése, hogy a SREP-eredmények hogyan kapcsolódnak a 2014/59/EU irányelv 27. cikke szerinti korai beavatkozási intézkedésekhez, valamint az említett irányelv 32. cikke szerinti azon feltételek megállapításához, amelyek teljesülésétől függően a befektetési vállalkozás úgy tekinthető, hogy csődhelyzetben van vagy valószínűleg csődbe jut (6). [szabad szöveg, vagy az útmutatóra vonatkozó hivatkozás, illetve hiperhivatkozás]

(1) Az illetékes hatóságoknak – magyarázó feljegyzés formájában egy második oszlopban – közzé kell tenniük a 020–040. sorban és – az átfogó értékeléshez – a 050. sorban használt kritériumokat és módszertanokat.

(2) A SREP alkalmazási körét mind a befektetési vállalkozás szintjén, mind annak saját forrásai tekintetében figyelembe kell venni. Az illetékes hatóságnak be kell mutatnia, hogy milyen megközelítést alkalmaz a befektetési vállalkozás különböző kategóriákba való besorolásához a SREP céljára, ismertetve a mennyiségi és minőségi kritériumok használatát, valamint hogy az ilyen kategorizálás miként hat a pénzügyi stabilitásra vagy más általános felügyeleti célkitűzésre. Az illetékes hatóságnak azt is be kell mutatnia, hogy a kategorizálás gyakorlati megvalósításával miként tudja biztosítani a SREP-értékelésekben való legalább minimális szintű szerepvállalását, és ehhez ismertetnie kell azt is, hogy a befektetési vállalkozások egyes kategóriái esetében milyen gyakran kerül sor az összes SREP-elem értékelésére.

(3) Beleértve az értékelésekhez használt olyan munkaeszközöket, mint a helyszíni ellenőrzések és a helyszínen kívüli vizsgálatok, minőségi és mennyiségi kritériumok és statisztikai adatok. Fel kell tüntetni a weboldalon lévő esetleges útmutatók elérhetőségét tartalmazó hiperhivatkozásokat.

(4) Az illetékes hatóságoknak azt is ismertetniük kell, hogy a tőkemegfelelés belső értékelési eljárásának (ICAAP) és a likviditási megfelelés belső értékelési eljárásának (ILAAP) értékelését hogyan fedik le a SREP-kategóriák alapján a szerepvállalás minimumszintjére vonatkozó, arányosság céljából alkalmazott modellek, valamint hogyan alkalmazzák az arányosságot az ICAAP-pal és az ILAAP-pal szembeni felügyeleti elvárások meghatározásához, feltüntetve mindenekelőtt az ICAAP-ra és az ILAAP-ra vonatkozóan az illetékes hatóságok által adott esetben kibocsátott iránymutatásokat vagy minimumkövetelményeket.

(5) Az illetékes hatóságok által az átfogó SREP-értékeléshez való eljutáshoz és az értékelés befektetési vállalkozásokkal való közléséhez alkalmazott megközelítés. Az illetékes hatóságok által végzett átfogó értékelés a 020–040. sorban említett összes elem felülvizsgálatán, továbbá a befektetési vállalkozásra vonatkozó minden olyan egyéb lényeges információn alapul, amelyet az illetékes hatóság megszerezhet.

(6) Az illetékes hatóságok közzétehetik azon szabályzatokat is, amelyek iránymutatást nyújtanak (az IFD 18. cikke szerinti) felügyeleti intézkedések és a (bankok helyreállításáról és szanálásáról szóló irányelv 27. cikke szerinti) korai beavatkozási intézkedések meghozatalára vonatkozó döntéseikhez, amikor egy befektetési vállalkozás értékelése során felügyeleti beavatkozást igénylő gyengeségeket vagy hiányosságokat állapítanak meg. Az ilyen közzétételek magukban foglalhatják belső iránymutatások vagy az általános felügyeleti gyakorlatokat bemutató egyéb dokumentumok nyilvánosságra hozását. Mindazonáltal a titoktartás elvének tiszteletben tartása érdekében nem kell közzétenni az egyes befektetési vállalkozásokra vonatkozó döntéseket.

Az illetékes hatóságok továbbá információkat adhatnak meg arról, hogy milyen következményekkel jár, ha a befektetési vállalkozás megsérti a vonatkozó jogi rendelkezéseket vagy nem felel meg a SREP eredményei alapján elrendelt felügyeleti vagy korai beavatkozási intézkedéseknek, például közzéteszik a folyamatban lévő jogérvényesítési eljárások listáját (adott esetben).